โรคอัมพาต โรคอัมพฤกษ์ เป็นอาการของโรคหลอดเลือดสมองที่ส่งผลให้สมองขาดเลือด จึงเกิดอาการแขนขาใช้งานไม่ได้หรืออ่อนแรง ใช่หรือไม่
ใช่ โรคอัมพาตStroke หรือ อาการอัมพาต ในความหมายทั่วไปคือ แขนและหรือ ขาขยับเขยื้อนไม่ได้ ไม่มีแรง ใช้งานไม่ได้ โบราณเรียกว่า โรคลม‘ ส่วน ‘โรคอัมพฤกษ์Paresis หรือ อาการอัมพฤกษ์ หมายถึงแขนและหรือขาอ่อนแรงกว่าปกติแต่ยังพอใช้งานได้ใช้ได้น้อยกว่าปกติ เช่น อาจชา หยิบจับของหนัก หรือหยิบจับดินสอเพื่อเขียนหนังสือตามปกติไม่ได้ ดังนั้นอัมพฤกษ์จึงมีความรุนแรงน้อยกว่าอัมพาต โรคอัมพาต โรคอัมพฤกษ์ ที่จริงแล้วเป็นอาการของโรคหลอดเลือดสมองที่ส่งผลให้สมองขาดเลือด จึงเกิดอาการแขนขาใช้งานไม่ได้หรืออ่อนแรง ซึ่งทั้งอัมพาตและอัมพฤกษ์มีสาเหตุ ปัจจัยเสี่ยง และการดูแลรักษาเหมือนกัน ต่างกันเพียงความรุนแรงของโรคดังกล่าวแล้ว ในบทนี้ จึงกล่าวถึงโรคหรืออาการทั้งสองไปพร้อมๆกัน โดยขอเรียกว่า โรคอัมพาต โรคอัมพฤกษ์ โรคอัมพาต โรคอัมพฤกษ์ Stroke ทางแพทย์เรียกว่า โรคซีวีเอ CVA ชื่อเต็มคือ Cerebrovascular accident หรือศัพท์บัญญัติจากราชบัณฑิตยสถานคือ ‘โรคลมปัจจุบัน หรือโรคลมเหตุหลอดเลือดสมอง และนิยามโรคอัมพาตโรคอัมพฤกษ์ทางการแพทย์คือ อาการผิดปกติที่เกิดจากสมองขาดเลือดเกิดขึ้นนานเกิน 24 ชั่วโมง แต่เมื่ออาการที่ผิดปกติสามารถหายกลับเป็นปกติได้ภายใน 24 ชั่วโมงเรียกว่า เป็น ‘อาการอัมพาตหรืออัมพฤกษ์ชั่วคราว หรือคือโรคอาการทีไอเอTIA คำเต็มคือ Transient ischemic attack สมองขาดเลือดชั่วคราว นอกจากใช้คำว่า Stroke แล้ว เพื่อให้สอดคล้องกับโรคหลอดเลือดหัวใจและโรคหัวใจขาดเลือดเฉียบพลัน โรคกล้ามเนื้อหัวใจตาย ซึ่งเป็นโรคเกิดจากอวัยวะหัวใจขาดเลือดเช่นกัน บางท่านจึงเรียกโรคอาการอัมพาตว่า โรคอาการ ‘Brain attack หรือ ‘Acute ischemic cerebrovascular syndrome โรคอัมพาต โรคอัมพฤกษ์ พบบ่อยทั่วโลกโดยเฉพาะในประเทศที่พัฒนาแล้ว และรวมถึงในคนที่ใช้ชีวิตแบบคนตะวันตก โรคนี้พบทุกอายุรวมทั้งในเด็ก แต่ทั่วไป มักพบในอายุตั้งแต่ 45 ปีขึ้นไป 95 ของผู้ป่วยทั้งหมด โดยผู้ป่วย 2 ใน 3 มีอายุมากกว่า 65 ปี ทั้งนี้พบในผู้ชายบ่อยกว่าในผู้หญิงประมาณ 25 มีรายงานผู้ป่วยทั่วโลกในปี ค.ศ. 2011 พ.ศ. 2554 มีประชากรตายด้วยโรคนี้ประมาณ 6.2 ล้านคน ซึ่งจัดเป็นสาเหตุการตายอันดับ 2 รองจากโรคหัวใจ ส่วนในประเทศไทย สถิติปี พ.ศ. 2553 โรคหลอดเลือดสมองเป็นสาเหตุการตายอันดับ 3  
12.อายุรศาสตร์ (อายุรศาสตร์) - Internal Medicine